11.1.2008 Jurnalul Oficial al Uniunii Europene L 8/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 14/2008 AL CONSILIULUI din 17 decembrie 2007 de modificare a Regulamentului (CEE) nr. 386/90 al Consiliului privind controlul la exportul de produse agricole care beneficiază de o restituire sau de alte sume CONSILIUL UNIUNII EUROPENE, având în vedere Tratatul de instituire a Comunității Europene, în special articolul 37, având în vedere propunerea Comisiei, având în vedere avizul Parlamentului European, întrucât: () De la intrarea în vigoare a Regulamentului (CEE) nr. 386/90 al Consiliului (!), unele state membre şi-au reor- ganizat serviciile vamale, reducând considerabil numărul de birouri vamale. Desfășurarea procedurilor vamale de export pe cale electronică cu control centralizat a redus importanța birourilor vamale de export ca bază de aplicare a controlului. De asemenea, utilizarea tehnicilor de gestionare a riscurilor, printre care și analiza riscului, ar trebui să aibă drept rezultat extinderea controalelor fizice la toţi exportatorii. Obligația definirii unui nivel minim de control efectuat de către birourile vamale de export împiedică concentrarea controalelor asupra sectoarelor sau a exportatorilor a căror urmărire are caracter prioritar,  afectând  astfel  eficacitatea  repartizării controalelor. Astfel, din rațiuni de eficientizare și de simplificare și având în vedere principiul gestionării în comun, statelor membre care efectuează o analiză de risc în conformitate cu legislația comunitară ar trebui să li se ofere posibilitatea de a alege aplicarea nivelului minim de control la nivel național și nu la nivelul birourilor vamale de export. (3) Prin urmare, Regulamentul (CEE) nr. 386/90 ar trebui modificat în consecinţă, ADOPTĂ PREZENTUL REGULAMENT: Articolul 1 La articolul 3 alineatul (2) din Regulamentul (CEE) nr. 386/90 se adaugă următorul paragraf: „În cazul în care statul membru aplică dispozițiile celui de-al doilea paragraf, acesta poate alege aplicarea unui procentaj de control de 5% pentru întregul său teritoriu în locul procentajului de 5 % pentru fiecare birou vamal. În cazul în care statul membru se decide să aplice sau să renunțe la aplicarea prezentului paragraf, acesta informează în prealabil Comisia cu privire la intenția sa.” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 17 decembrie 2007. () JO L 42, 16.2.1990, p. 6. Regulament modificat ultima dată prin Regulamentul (CE) nr. 163/94 QO L 24, 29.1.1994, p. 2). Pentru Consiliu Președintele J. SILVA